TOA จัดการประชุมสามัญผู้ถือหุ้นประจำปี 2564
TOA จัดการประชุมสามัญผู้ถือหุ้นประจำปี 2564 ณ โรงแรมเรเนซองส์ กรุงเทพฯ ราชประสงค์ เมื่อวันเร็วๆ นี้
28 เม.ย. 2564

นายประจักษ์ ตั้งคาราวคุณ ประธานกรรมการและกรรมการบริหาร และ นายจตุภัทร์ ตั้งคาราวคุณ ประธานกรรมการบริหารและประธานเจ้าหน้าที่บริหาร บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA ผู้นำนวัตกรรมสีทาอาคารและผลิตภัณฑ์ปกป้องพื้นผิวแบบครบวงจรในประเทศไทยและภูมิภาคอาเซียน พร้อมด้วยคณะกรรมการ ตลอดจนผู้บริหารระดับสูง ได้จัดการประชุมสามัญผู้ถือหุ้นประจำปี 2564 เพื่อรายงานผลดำเนินงานประจำปี 2563 ทั้งนี้ที่ประชุมสามัญผู้ถือหุ้น อนุมัติเงินปันผลให้แก่ผู้ถือหุ้น จำนวน 0.26 บาท ต่อหุ้น เป็นจำนวนเงิน 527.54 ล้านบาท ซึ่งเป็นการจ่ายเงินปันผลจากผลการดำเนินงานครึ่งปีหลังปี 2563 โดยมีกำหนดจ่ายเงินปันผลในวันที่ 21 พฤษภาคม 2564
ทั้งนี้การจัดประชุมดังกล่าว ได้ดำเนินการภายใต้มาตรการป้องกันและควบคุมการแพร่ระบาดของโควิด-19 ตามประกาศของกรมควบคุมโรค กระทรวงสาธารณสุข รวมถึงประกาศกรุงเทพมหานครที่เกี่ยวข้อง ซึ่งผู้เข้าร่วมประชุมทุกท่านได้ผ่านขั้นตอนการตรวจคัดกรอง และปฏิบัติตามมาตรการในการจัดประชุมอย่างเคร่งครัด โดยจัดขึ้น ณ โรงแรมเรเนซองส์ กรุงเทพฯ ราชประสงค์ เมื่อวันเร็วๆ นี้